Source: https://et.triniti.arendus.1kdigital.com/ehituskeeluvoondi-ootamatud-piirangud/
Timestamp: 2020-05-28 17:51:36+00:00
Document Index: 1510217

Matched Legal Cases: ['kohus ', 'Riigikohus ', 'Riigikohus ', 'kohus ', 'kohus ', 'kohus ']

Ehituskeeluvööndi ootamatud piirangud - Advokaadibüroo TRINITI - teeb teisiti ja teeb ära! | Advokaadibüroo TRINITI – teeb teisiti ja teeb ära!
Sandor Elias 2020-01-29
Nimelt karistati üht füüsilist isikut väärteomenetluse korras rahatrahviga selle eest, et ta paigaldas ehituskeeluvööndisse kivisillutise, tünnisauna ja kümblustünni. Maakohus tema kaebust ei rahuldanud. Riigikohus rahuldas kassatsioonkaebuse lõpetas väärteomenetluse, kuna vahepeal muutunud seaduse tõttu ehituskeeluvööndit selles asukohas enam ei eksisteerinud. Hoopis huvitavam on aga, et Riigikohus pidas muus osas maakohtu otsuses esitatud järeldusi „nõustumisväärseks“. Mida siis maakohus Riigikohtu arvates õigesti leidis?
Esiteks oli asjas vaidluse all, kas tünnisaun ja kümblustünn on üldse ehitised. Ehitusseadustik alustab ehitise definitsiooni nii: „Ehitis on inimtegevuse tulemusel loodud ja aluspinnasega ühendatud või sellele toetuv asi /—/“. Maakohus leidis, et kuna ehitised võivad olla teisaldatavad ega pea olema aluspinnaga kohtkindlalt ühendatud, on ka tünnisaun ja kümblustünn ehitised. Retooriliselt võiks küsida, kas järeldust muutnuks see, kui leidnuks tõendamist, et tünni saanuks hõlpsasti nö keskmise inimese jõul ühest asukohast teise veeretada?
Kokkuvõttes, mida õppida? Looduskaitseline ranna või kalda ehituskeeluvöönd keelab reeglina igasuguste uute ehitiste, sh rajatiste paigutamise ehituskeeluvööndisse. Ehitisteks võib Keskkonnainspektsioon või kohus pidada aga ka selliseid asju, mida tavakeeleliselt ehitiseks pidada ei oskagi. Teine õppetund on ehk see, et ehkki ehituskeeluvööndisse ehitamist lubavad mitmed looduskaitseseaduse erandid, ei tasu arvata, et kogu tegevust nende erandite alla mahutada õnnestub. Ehituskeeluvööndis tuleb ettevaatlikult ja teadlikult toimetada.